ถุงยางแตกขณะมีเพศสัมพันธ์ จึงรีบกินยาคุมฉุกเฉินแต่ยังไม่มั่นใจเลยคิดว่าประมาณ2สัปดาห์หลังมีเพศสัมพันธ์จะตรวจครรภ์ดูตามคำแนะนำที่อ่านมา แล้วถ้าเกิดขึ้นสองขีด ควรทำยังไงดีหลังจากนี้?
สวัสดีค่ะ หากถุงยางอนามัยแตก แต่ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะ ซึ่งโอกาสในการตั้งครรภ์ก็ถือว่าไม่มากนักค่ะ ดังนั้น ก็อย่าเพิ่งกังวลไปก่อน อาจไม่มีการตั้งครรภ์เกิดขึ้นก็ได้ค่ะหลังจากทานยาคุมฉุกเฉินไปประมาณ 1 สัปดาห์ ก็อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่การที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะ แต่ทั้งนี้ บางรายก็อาจไม่มีเลือดออกมาก็ได้ค่ะ และการที่ไม่มีเลือดออก ก็ไม่ได้หมายความว่ามีการตั้งครรภ์เกิดขึ้นและหลังจากที่มีเพศสัมพันธ์ไปแล้ว 2 สัปดาห์ เพื่อให้แน่นอน ก็ควรตรวจหาการตั้งครรภ์ดูด้วยค่ะ